27 vervolg oor 'paspoort-sindikaat' | Maroela Media
Argieffoto (Foto: Christel Cornelissen/Maroela Media)
Altesaam 27 mense het Maandag in die Krugersdorp-landdroshof verskyn oor bewerings van 'n sindikaat wat vervalste paspoorte vervaardig. Hulle staan tereg op aanklag van korrupsie.
Phindi Mjonondwane, woordvoerder van die Nasionale Vervolgingsgesag (NVG) in Gauteng, sê die groep is in hegtenis geneem tydens 'n klandestiene operasie deur die Valke se eenheid wat ernstige misdaad ondersoek, die transitorooftog-taakspan, die departement van binnelandse sake se teenkorrupsie-eenheid en Johannesburg-Sentraal se taktiese reaksie-eenheid.
Die operasie is Vrydagoggend vroeg by die kantoor van die departement van binnelandse sake in Krugersdorp uitgevoer.
"Wetstoepassers het 'n wenk ontvang oor die sindikaat wat na bewering vervalste paspoorte vervaardig. Hulle het glo saam met beamptes van binnelandse sake gewerk om Suid-Afrikaners te identifiseer wat bereid was om hul identiteite vir R500 te verkoop. Die Suid-Afrikaanse burgers se besonderhede is dan gebruik om 'n paspoort vir uitlanders te vervaardig en is verkoop vir R40 000 elk."
Die saak is tot 5 April 2022 uitgestel vir voorbereidings vir die aansoeke om borgtog. Alle verdagtes bly in aanhouding.
Wanneer jy geen liefde vir jou land en mede mens het, kan jy jou geboorte reg verkoop .
Dit is iets wat al lank aan die gang is.Ek het self by binnelandse sake gewerk en jy moes dit durf waag om iets te sê.Die kantoorhoof by die kantoor waar ek gewerk het verkoop identiteitsdokument op so manier aan buitelanders R 3000 deposito en R3000 as die applikant sy dokument kry. Op die manier ry hy ' Lexus,dubbelkajuit Landcruiser besit hy 'n 416 Rigby jaggeweer,270 jaggeweer,30-06 jaggeweer 'n 308 jaggeweer 'n haelgeweer,twee pistole en ,'n rewolwer.Hy het vir sy drie seuns ook elkeen 'n jaggeweer gekoop en 'n pistool vir elkeen.Hy bekleë die rang van Assistent direkteur.
Skandelik! Nog nooit soveel skelms byekaar gesien soos hier in ons land nie. Die ANC regering is 'n goeie voorbeeld vir "our people" wanneer dit by korrupsie pleeg kom
Nou ja. Sekere mense het inligting oor korrupsie, maar hulle sit op hulle hande. Lees maar van die kommentare.